als_Latn dik_Latn sag_Latn
08/06/2017
Përpara ligjvënësve amerikanë, në atë që konsiderohet si seanca dëgjimore më e shumëpritur e Kongresit ndër vite, Comey tha se administrata “Trump” kishte thënë gënjeshtra dhe mashtrime mbi të dhe mbi FBI-në, pasi e shkarkoi më 9 maj.
Në dëshminë e shkruar të publikuar që të mërkurën, Comey tha se Trump i kishte kërkuar atij në shkurt se duhej të hiqte dorë nga hetimi i FBI-së ndaj Michael Flynn, pjesë e hetimit për ndërhyrjen e Rusisë në zgjedhjet presidenciale të vitit 2016.
“Nuk mendoj se më takon mua të them nëse biseda që kam pasur me presidentin ishte një përpjekje për të penguar drejtësinë. Thjesht e konsiderova si diçka shumë shqetësuese, tepër problematike”, tha Comey përpara Komitetit të Inteligjencës.
Seanca dëgjimore mund të sjellë pasoja domethënëse për presidencën “Trump”, teksa këshilltari special Robert Mueller dhe disa komitete të Kongresit po hetojnë përpjekjet e pretenduara ruse për ndikim në zgjedhjet presidenciale të 2016-s, e nëse drejtues të fushatës së Trumpit kanë bashkëpunuar për këtë.
Rusia ka mohuar një ndërhyrje të tillë, sikurse edhe Shtëpia e Bardhë ka mohuar bashkëpunimin. Trump shkaktoi një furtunë politike kur shkarkoi Comeyn. Ish-shefi i FBI-së tha se administrata e Trumpit ka mashtruar për të në komentet që pasuan shkarkimin.
“Meqenëse nuk kishte asnjë arsye për shkarkimin e drejtorit të FBI-së, administrata zgjodhi atëherë të mashtronte për mua, e mbi të gjitha për FBI-në, duke thënë se organizata ishte në kaos, apo se hetuesit kishin humbur besimin ndaj udhëheqësit të tyre”, tha Comey. “Të gjitha ishin gënjeshtra, është shumë e thjeshtë”, shtoi ai.
Çështja e Rusisë ka pushtuar muajt e parë të Trumpit në zyrën presidenciale, me kritikët që thonë se çdo përpjekje e tij për të penguar hetimin e FBI-së mund të konsiderohet si pengim i drejtësisë.
Disa ekspertë ligjorë thanë se dëshmia e Comey mund të përforcojë një rast të mundshëm “mocioni mosbesimi” (impeachment) në Kongres për të larguar Trumpin nga Shtëpia e Bardhë, pikërisht me akuzën se ka penguar drejtësinë.
E ndërsa Comey dëshmonte, një burim i Shtëpisë së Bardhë tha se Trump kundërshton dy pika kyçe në dëshminë e tij: që ai i kishte kërkuar drejtorit të FBI-së që të hiqte dorë nga hetimi i Flynn dhe që i ka kërkuar besnikëri Comeyt.
Djali i Trumpit, Donald Jr. shkroi një sërë statusesh në “Twitter” ku sulmonte ish-kreun e FBI-së, ndërsa vet presidenti nuk e shfrytëzoi rrjetin social në kohën kur “drama” po luhej në Kongres.
/ Top Channel
- Biznesmenia denoncoi te Rama, arrestohen 3 specialistët e Tatimeve
- Sanchez në Paris, Neymar: Shkoj te PSG
- Dhe princeshat kanë kapriço
- Radarët trembin shoferët, ndalen aksidentet
- Barcelona, një tjetër brazilian për të zëvendësuar Neymar
- Suveniret e Tiranës (FOTO)
- Milan shkëlqen në Kinë, mund Bayernin 4-0
- Vdekja e turistes ruse, arrestohet i dyshuari
- Aubameyang refuzon rinovimin, pret ofertën e Milanit
- Bllokohet unaza e Durrësit, banorët në protestë kundër trafik-ndarëseve
unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn